Diari Oficial de la Generalitat Valenciana


Sumari del DOGV 4526, del 20-06-2003 (2003/6931)

Notificació a Elvira Olmos i Esteve de la resolució adoptada pel conseller d'Obres Públiques, Urbanisme i Transports, de data 25.04.03.
---------------------------------------------------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/6931


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Elvira Olmos i Esteve de la resolució adoptada pel conseller d'Obres Públiques, Urbanisme i Transports, de data 25.04.03. [2003/X6931]
  
Ja que no s'ha pogut practicar la notificació a la senyora Elvira Olmos i Esteve i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, de 25 d'abril de 2003, que no admet per extemporanis els recursos d'alçada interposats per la senyora Elvira Olmos i Esteve, en nom seu i en representació de l'Associació de Veïns Sants Patrons, les Basses, Sant Judes, pel senyor Salvador Josep Pérez Fontana, en nom seu i en representació de l'Associació Xarquia Alternatives, pel senyor Salvador Iñigo Luis, pel senyor Enrique Alfonso Mata Carbonell, per la senyora Carmen Bernia Pascual, pel senyor José Borrull Martí, per la senyora Concha Oliver Bertomeu, contra l'Acord dictat per la Comissió Territorial d'Urbanisme de València, en la sessió de 21 de desembre de 2001, pel qual es va aprovar definitivament el Pla General d'Ordenació Urbana d'Alzira (València).
  
Vists els recursos d'alçada interposats per la senyora Elvira Olmos i Esteve, en nom seu i en representació de l'Associació de Veïns Sants Patrons, les Basses, Sant Judes, pel senyor Salvador Josep Pérez Fontana, en nom seu i en representació de l'Associació Xarquia Alternatives, pel senyor Salvador Iñigo Luis, pel senyor Enrique Alfonso Mata Carbonell, per la senyora Carmen Bernia Pascual, pel senyor José Borrull Martí, per la senyora Concha Oliver Bertomeu, contra l'Acord dictat per la Comissió Territorial d'Urbanisme de València, en sessió de 21 de desembre de 2001, pel qual es va aprovar definitivament el Pla General d'Ordenació Urbana d'Alzira (València), i de conformitat amb els següents:
  
Antecedents de fet
  
Primer. La Comissió Territorial d'Urbanisme de València, en sessió de 21 de desembre de 2001, va acordar suspendre l'aprovació definitiva de l'ordenació proposada per Pla General d'Alzira en l'àmbit del sector Tulell i, supeditar l'aprovació definitiva del projecte en la resta de les seues determinacions, fins que no s'elabore un text refós del Pla, on s'adscriguen els jaciments arqueològics al sòl no urbanitzable protegit i es complete el catàleg, i se seguixen les indicacions de l'administració amb competència en matèria patrimonial i es justifique que la tramitació s'ajusta al que establix la Llei Reguladora de l'Activitat Urbanística, per mitjà de l'acreditació que s'han efectuat les corresponents notificacions sobre les modificacions introduïdes, als compareixents en el procediment.
  
Segon. Amb data 23 de maig de 2002, els Servicis Tècnics del Servici Territorial d'Urbanisme i Ordenació Territorial de València van examinar la documentació presentada per l'Ajuntament d'Alzira el dia 15 de maig de 2002, i s'informa favorablement esta, i es considera complit l'acord de la Comissió Territorial d'Urbanisme de València de 21 de desembre de 2001, per la qual cosa el director General d'Urbanisme i Ordenació Territorial, amb data 29 de maig de 2002, va donar per esmenades les deficiències a què es referix l'acord abans referit i es declara definitivament aprovat el Pla General d'Ordenació Urbana d'Alzira, i se n'ordena la publicació, la qual cosa va tindre lloc en el Butlletí Oficial de la Província de València, amb data 5 de juliol de 2002.
  
Tercer. Amb data 14 de setembre de 2002, la senyora Elvira Olmos i Esteve, en el seu nom i en representació de l'Associació de Veïns Sants Patrons, les Basses, Sant Judes, i el senyor Salvador Josep Pérez Fontana, en el seu nom i en representació de l'Associació Xarquia Alternatives, representacions que no han quedat acreditades, van interposar els dos recursos administratius d'alçada, i s'al·lega la innecesarietat de la construcció de l'avinguda de la Ribera, ja que incrementaria el trànsit interior de la ciutat, i el risc d'inundabilitat de la zona. Que en els citats recursos es va sol·licitar la suspensió de la resolució recorreguda, per causar un greu perjuí.
  
Quart. Amb data 14 de setembre de 2002, el senyor Salvador Iñigo Luis, va interposar recurs d'alçada, que al·lega que la zona dibuixada com a Sòl no Urbanitzable de Protecció Ecològica era inferior als límits dels terrenys protegits per l'actual Pla Especial de protecció de les valls de la Murta i la Casella; que hauria de suprimir-se l'aparcament a l'aire lliure que proposaven les normes urbanístiques del Pla General d'Ordenació d'Alzira, excepte la parcel·la 407 del polígon 55; que s'hauria d'ampliar la zona de Sòl no Urbanitzable de Protecció Paisatgística a la totalitat dels terrenys del Pla Especial de les valls de la Murta i la Casella, excepte les zones d'àrees d'ús públic. Que en el citat recurs es va sol·licitar la suspensió de la resolució recorreguda, per causar un greu perjuí.
  
Cinqué. Amb data 14 de setembre de 2002, la senyora Elvira Olmos i Esteve, en el seu nom i en representació de l'Associació de Veïns Sants Patrons, les Basses, Sant Judes, i el senyor Salvador Josep Pérez Fontana, en el seu nom i en representació de l'Associació Xarquia Alternatives, representacions que no han quedat acreditades, van interposar els dos recursos administratius d'alçada, i es manifesta que s'haurien de protegir 947.407 m² tal com consten en el projecte de classificació de la vies pecuàries que establix l'Orde del Ministeri d'Agricultura, de 14 de setembre de 1977, en comptes dels 887.057 que apareixen en la memòria justificativa del Pla General d'Ordenació d'Alzira, i es deixen sense protecció 60.350 m² de vies pecuàries classificats per l'Orde Ministerial abans ressenyada; que s'hauria d'indicar quins eren els terrenys classificats com a Sòl no Urbanitzable de Protecció de Vies Pecuàries en els plans de classificació del sòl, sèrie B1, B3 i B5, on no apareixen dibuixats en la llegenda d'estos; que no es detallaven els usos dominants, usos permesos i usos prohibits en les vies pecuàries; que haurien d'excloure's els terrenys afectats pel domini públic de les vies pecuàries, del sòl urbà i sòl urbanitzable, perquè classificats com a sòl no urbanitzable no poden formar part en cap concepte del sòl urbà, que és com se'ls classifica en els plans de la sèrie B1, B3 i B5, Classificació de Sòl, ni poden apareixen superposats, en comptes d'excloure'ls, des dels plans de la sèrie C Ordenació Urbanística del Pla General, ja que no hauria de computar-se com a sòl dotacional públic per als càlculs dels sectors ni àrees de repartiment, per no ser sòl de lliure disposició municipal; que han de fixar-se els límits que delimiten les propietats privades respecte a les vies pecuàries, i s'efectua la corresponent delimitació i fitació; que mentre no es realitze la delimitació dels actuals traçats de les vies pecuàries, definides en l'Orde Ministerial de 14 de setembre de 1977, no es podrà aprovar un altre ús que no siga el previst en la Llei de Vies Pecuàries; que les noves urbanitzacions de terrenys que donen a les vies pecuàries, haurien de respectar la continuïtat dels usos prevists en la Llei de Vies Pecuàries, i que l'execució del Pla General d'Alzira s'hauria de suspendre a fi d'evitar innecessàries indemnitzacions.
  
Sisé. Amb data 14 de setembre de 2002, la senyora Elvira Olmos i Esteve, en el seu nom i en representació de l'Associació de Veïns Sants Patrons, les Basses, Sant Judes, i el senyor Salvador Josep Pérez Fontana, en el seu nom i en representació de l'Associació Xarquia Alternatives, representacions que no han quedat acreditades, van interposar els dos recursos administratius d'alçada, on al·legaven que els terrenys que en el moment de publicar-se l'Orde de 8 de març de 1999, de la Conselleria d'Obres Públiques, Urbanisme i Transports, estigueren classificats com a no urbanitzable, i foren declarats com a nivell 2 i 5, no s'hauria de classificar com a urbanitzable, i es proposa que s'ampliara la zona de policia a 100 metres, que no es declararen urbanitzable mes terrenys amb risc d'inundació i que s'incorporara al Pla General d'Alzira les actuacions previstes en l'estudi (TYPSA, d'agost de 1994).
  
Seté. Que, amb data 14 de setembre de 2002, el senyor Enrique Alfonso Mata Carbonell, la senyora Carme Bernia Pascual, el senyor José Borull Martí, i la senyora Concha Oliver Bertomeu, van interposar recursos d'alçada contra l'acord de referència, pel qual se sol·licitava que suspenguera l'aprovació del Pla General d'Alzira, mentre que per part de l'Ajuntament d'Alzira no es procedira a notificar als 6.295 interessats que compareixen en el procediment, tal com s'establia en la condició segona de l'Acord de la Comissió Territorial d'Urbanisme de 21 de desembre de 2001.
  
Huité. Amb data 14 de setembre de 2002, el senyor Salvador Josep Pérez Fontana, en el seu nom i en representació de l'Associació Xarquia Alternatives, representació que no ha quedat acreditada, va interposar recurs d'alçada, on sol·licitava que es procedira a notificar als 6.295 interessats que compareixen en el procediment, tal com s'establia en la condició segona de l'Acord de la Comissió Territorial d'Urbanisme de 21 de desembre de 2001, o, si no n'hi ha, que s'obrira un nou període d'exposició pública, i que se suspenga l'execució del Pla d'Alzira, per a evitar indemnitzacions innecessàries, mentre es portara a terme la dita petició, ja que l'Ajuntament d'Alzira no havia permés l'accés a l'expedient ni tan sols a les persones notificades; i que es compliren les llei per a garantir als ciutadans la protecció de la legalitat vigent.
  
Nové. Amb data 14 de setembre de 2002, la senyora Elvira Olmos i Esteve, en el seu ropi nom i en representació de l'Associació de Veïns Sants Patrons, les Basses, Sant Judes, i pel senyor Salvador Josep Pérez Fontana en el seu nom i en representació de l'Associació Xarquia Alternatives, representació que no va quedar acreditada, van interposar els dos recursos d'alçada contra l'acord de referència, i s'insta la suspensió de l'execució del Pla d'Ordenació d'Alzira, mentre no s'eliminara la previsió d'instal·lació d'un abocador d'inerts a la Garrofera d'Alzira.
  
Deu. Amb data 14 de setembre de 2002, el senyor Salvador Josep Pérez Fontana, en el seu nom i en representació de l'Associació Xarquia Alternatives, representació que no ha quedat acreditada, va interposar recurs d'alçada, i s'insta la suspensió de l'execució del Pla d'Ordenació d'Alzira, mentre no s'eliminara la previsió d'instal·lació d'un abocador d'inerts en la partida de la Garrofera d'Alzira; que s'incloguera en la documentació del Pla General d'Ordenació Urbana d'Alzira les cartografies d'accessibilitat als recursos hídrics i la de vulnerabilitat a la contaminació d'aqüífers subterranis, i que, una vegada inclosa esta es notificara als al·legats compareixents, s'obrira una nova fase d'informació al públic.
  
Onze. Amb data 4 d'octubre de 2002, es va donar trasllat del citat recurs a l'Ajuntament d'Alzira, perquè en el termini de 15 dies, de conformitat amb que establix l'article 112.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, poguera al·legar tot el que estimara convenient, ja que no ha rebut l'informe de la dita entitat local.
  
Dotze. El Servici Territorial d'Urbanisme de València, amb data 8 d'octubre de 2002, va emetre informe en el sentit de desestimar el recurs.
  
Tretze. Amb data 14 d'octubre de 2002, el conseller d'Obres Públiques Urbanisme i Transports va resoldre desestimar la sol·licitud de suspensió de l'acord impugnat per tots els recurrents.
  
Catorze. L'Àrea Jurídica de la Conselleria d'Obres Públiques, Urbanisme i Transports, amb data 15 d'abril de 2003, va informar favorablement la no admissió per extemporanis dels presents recursos d'alçada.
  
Fonaments de dret
  
Primer. Els recursos presentats tenen tots estos en comú el que impugnen este acte administratiu, la qual cosa justifica que es resolguen conjuntament, per mitjà de l'acumulació a què es referix l'article 73 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els presents recursos d'alçada són inadmissibles ja que no es van interposar en el termini estipulat d'un mes de conformitat amb el que establix l'article 107 i 114, de la Llei 4/1999, de 14 de gener, que modifica la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Ja que ha sigut publicat l'acord amb la normativa en el Butlletí Oficial de la Província de València, de 5 de juliol de 2002, i ja que els interessats han interposat els recursos, amb data 14 de setembre de 2002, s'entén que ha transcorregut, en excés, el termini d'un mes abans referit, i resulta impossible la seua admissió.
  
Segon. No obstant això, i als efectes merament dialèctics, s'ha d'indicar que, en qualsevol cas, els recursos no hagueren sigut estimats, tant en les al·legacions referides als defectes procedimentals de l'expedient, com en aquelles que versen sobre aspectes tècnics del mateix Pla General d'Alzira.
  
Que respecte a la falta de notificació de l'acord d'aprovació definitiva del Pla General d'Ordenació Urbana de València, és necessari enunciar l'article 59.2 de la Llei Reguladora de l'Activitat Urbanística Valenciana, ja que establix que la publicació de l'aprovació definitiva excusa de notificació individualitzada. Que, en el mateix sentit, s'ha de recordar la nodrida jurisprudència que adoctrina que si qui al·lega la falta de notificació ha presentat recurs contra este, i es fa referència a qüestions fixades en el mateix Pla General, difícilment pot al·legar desconeixement o indefensió (Sentència del Tribunal Superior de Justícia de la Comunitat Valenciana, Secció 1ª, amb data 6 d'octubre de 2000, Aranzadi NIZ 0789/58435).
  
Respecte a la possible nul·litat de ple dret de l'acord impugnat, per no contemplar l'acord de la Comissió Territorial d'Urbanisme de València, el procediment per a la modificació del traçat de les vies pecuàries afectades pel Pla General, és necessari remetre's al mateix acord impugnat ja que fa menció a l'informe favorable de la Conselleria de Medi Ambient, Secció Forestal, Vies Pecuàries. Que en qualsevol cas no correspondria a esta Conselleria la incoació de l'expedient administratiu per a la modificació del traçat de les vies pecuàries.
  
Que, en relació amb la inadequada reserva de terrenys per al traçat del corredor de l'autopista A-7 i la carretera nacional N-332, s'ha d'indicar que esta és una qüestió que ha de ser analitzada pels organismes sectorials competents en matèria de carreteres, i que, en el present cas, van informar de forma favorable el dit traçat, per la qual cosa les meres manifestacions dels recurrents no poden desvirtuar les consideracions dels organismes competents.
  
Quant als usos permesos en el Sòl No Urbanitzable de Protecció Paisatgística, s'ha de recordar que la dita qüestió va ser objecte d'anàlisi per la Conselleria de Medi Ambient en la tramitació de la seua Declaració d'Impacte Ambiental, per la qual cosa, ja que esta no ha sigut objectada, les meres manifestacions dels recurrents no poden desfigurar les dites consideracions tècniques.
  
En relació amb l'ampliació de la zona de policia hidràulica fins als 100 metres, s'ha de recordar que la dita zona està establida en la Llei d'Aigües i el Reglament Públic Hidràulic, i no es desprén de la mateixa documentació, que haja quedat reduïda la dita afectació, i això no impedix la classificació del dit sòl de la manera que estime convenient el planificador.
  
La inadequada ubicació de l'abocador ha sigut també degudament analitzada per la Declaració d'Impacte Ambiental, per la qual cosa les consideracions personals no han de desvirtuar l'interés general que inspiren les decisions públiques.
  
Que en general, la resta d'al·legacions efectuades en els diversos recursos interposats entren de ple en la facultat del ius variandi de la qual gaudix l'administració, on se li reconeix la més àmplia discrecionalitat que pot trobar-se, ja que no queda vinculada ni pel sentit de l'ordenació urbanística anterior, ni per les expectatives o drets particulars, i no poden quedar compromesos els interessos públics enfront dels interessos privats (Sentència del Tribunal Superior de Justícia de les Balears, de 8 de març de 2002, Aranzadi 777).
  
Tercer. El conseller d'Obres Públiques, Urbanisme i Transports és competent per a resoldre el recurs interposat, de conformitat amb el que establix l'article 7 del Reglament Orgànic de la Conselleria d'Obres Públiques, Urbanisme i Transports, Decret 210/2001, de 18 de desembre, i el Decret 77/1996, de 16 d'abril del Govern Valencià, pel qual s'aprova el Reglament d'Òrgans Urbanístics de la Generalitat Valenciana.
  
Vists els preceptes legals citats i la resta de general i pertinent aplicació, resolc:
  
No admetre per extemporanis els recursos d'alçada interposats per la senyora Elvira Olmos Esteve, en nom seu i representació de l'Associació de Veïns Sants Patrons, les Basses, Sant Judes; el senyor Salvador Josep Pérez Fontana, en nom seu i en representació de l'Associació Xarquia Alternatives; el senyor Salvador Iñigo Luis, el senyor Enrique Alfonso Mata Carbonell, la senyora Carme Bernia Pascual, el senyor José Borrull, Martí i la senyora Concha Oliver Bertomeu, contra l'Acord dictat per la Comissió Territorial d'Urbanisme de València, en sessió de 21 de desembre de 2001, per la qual es va aprovar definitivament el Pla General d'Ordenació Urbana d'Alzira (València).
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'esta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjuí que es puga exercir qualsevol altre recurs que s'estime oportú.